CELEX: 62014CN0496
Language: hu
Date: 2014-11-06 00:00:00
Title: C-496/14. sz. ügy: A Tribunalul Sibiu (Románia) által 2014. november 6-án benyújtott előzetes döntéshozatal iránti kérelem – A román állam kontra Tamara Văraru, Consiliul Naţional pentru Combaterea Discriminării

9.2.2015   
            
            
               HU
            
            
               Az Európai Unió Hivatalos Lapja
            
            
               C 46/21
            
         A Tribunalul Sibiu (Románia) által 2014. november 6-án benyújtott előzetes döntéshozatal iránti kérelem – A román állam kontra Tamara Văraru, Consiliul Naţional pentru Combaterea Discriminării
   (C-496/14. sz. ügy)
   (2015/C 046/27)
   Az eljárás nyelve: román
   
      A kérdést előterjesztő bíróság
   
   Tribunalul Sibiu
   
      Az alapeljárás felei
   
   
      Felperes: A román állam
   
      Alperesek: Tamara Văraru, Consiliul Național pentru Combaterea Discriminării
   
      Az előzetes döntéshozatalra előterjesztett kérdések
   
   Úgy kell-e értelmezni az Európai Unióról szóló szerződés 6. cikkében, az Európai Unió Alapjogi Chartájának 20. cikkében, 21. cikkének (1) bekezdésében, 24. cikkének (1) bekezdésében, 34. cikkének (1) és (2) bekezdésében, valamint 52. cikkében, továbbá a szociális biztonsági rendszerek koordinálásáról szóló 883/2004/EK rendelet (1) 4. cikkében foglalt rendelkezéseket, hogy azokkal ellentétes a 111/2010. sz. OUG-hoz hasonló olyan nemzeti szabályozás, amely az ikerszülésből származó másodszülöttek, harmadszülöttek stb., az ikerszülésből származó elsőszülöttek, valamint a rendes szülésből származó gyermekek közötti eltérő bánásmódról rendelkezik?
   
      (1)  A szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet (HL L 166., 1. o.; magyar nyelvű különkiadás 5. fejezet, 5. kötet, 72. o.)